open-index/open-wikipedia-markdown huggingface dataset:
สแนปแชต

**สแนปแชต** () เป็นแอปสื่อประสมและบริการส่งข้อความทันทีสัญชาติอเมริกันที่พัฒนาโดยบริษัทสแนป (เดิมมีชื่อว่า บริษัทสแนปแชต) ซึ่งแอปนี้ก่อตั้งโดยอีแวน สปีเกิล, บ็อบบี เมอร์ฟี และเร็จจี บราวน์ อดีตนักศึกษาจากมหาวิทยาลัยสแตนฟอร์ด ในเดือนกรกฎาคม ค.ศ. 2021 สแนปแชตมีผู้ใช้ที่ยังใช้งานทุกวัน 293 ล้านคน ซึ่งมีการเติบโตร้อยละ 23 ในหนึ่งปี โดยมีผู้ส่งสแนปเฉลี่ยในแต่ละวันมากกว่า 4 ล้านสแนป สแนปแชตเป็นแอปที่นิยมเล่นในรุ่นเด็ก โดยเฉพาะผู้ที่มีอายุต่ำกว่า 16 ปี ทำให้พ่อแม่หลายคนกังวลถึงความเป็นส่วนตัวของแอป

## อ้างอิง

## อ่านเพิ่ม
* 

## แหล่งข้อมูลอื่น

* เว็บไซต์ทางการ

หมวดหมู่:ระบบส่งข้อความทันที
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:เว็บไซต์แบ่งปันรูปภาพ
หมวดหมู่:บริการวีดิทัศน์ตามคำขอ
หมวดหมู่:แอปพลิเคชันสำหรับโทรศัพท์
วัดเจดีย์งาม (จังหวัดเชียงใหม่)

**วัดเจดีย์งาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอฝาง จังหวัดเชียงใหม่

วัดเจดีย์งามสันนิษฐานว่าสร้างขึ้นเมื่อ พ.ศ. 2021 เดิมมีชื่อวัดว่า **วัดหัวกาด** ต่อมามีสภาพเป็นวัดร้างนานนับร้อยปี แล้วจึงได้รับการบูรณะขึ้นใหม่เมื่อ พ.ศ. 2475 โดยท่านพระครูโสภณเจติยาราม อดีตเจ้าคณะอำเภอฝาง และเปลี่ยนชื่อวัดเป็น **วัดหนองไผ่** ภายหลังเปลี่ยนชื่อมาเป็น "วัดเจดีย์งาม" ตามองค์พระธาตุเจดีย์งาม วัดได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2542 เขตวิสุงคามสีมากว้าง 20 เมตร ยาว 30 เมตร 

อาคารและเสนาสนะทึ่สำคัญ คือ พระธาตุเจดีย์งาม อุโบสถไม้สักทองลักษณะศิลปะล้านนาผสมศิลปะแบบภาคกลาง ไม้สักแกะสลักลงรักปิดทอง ผนังด้านนอกอุโบสถเขียนลายรดน้ำ ประกอบเป็นภาพพระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร ด้านในอุโบสถมีภาพแกะสลักทศชาติชาดกและมหาชาติลงรักปิดทอง ไตรภูมิพระร่วง วิถีชีวิตขนบธรรมเนียมประเพณีวัฒนธรรมชาวไทยเขินเมืองเชียงตุง ภาพประวัติของพ่อขุนเม็งรายมหาราชผู้ปกครองเมืองฝาง อุโบสถประดิษฐานพระพุทธรูปพระฝาง พระพุทธรูปเก่าแก่ศิลปะเชียงแสน

## อ้างอิง

เจดีย์งาม
วัดเชียงยืน

**วัดเชียงยืน** อาจหมายถึง
* วัดเชียงยืน อำเภอพาน จังหวัดเชียงราย 
* วัดเชียงยืน ตำบลรอบเวียง อำเภอเมืองเชียงราย จังหวัดเชียงราย
* วัดเชียงยืน ตำบลเวียง อำเภอเมืองเชียงราย จังหวัดเชียงราย
* วัดเชียงยืน อำเภอเชียงดาว จังหวัดเชียงใหม่ 
* วัดเชียงยืน อำเภอฝาง จังหวัดเชียงใหม่
* วัดเชียงยืน อำเภอเมืองเชียงใหม่ จังหวัดเชียงใหม่
* วัดเชียงยืน อำเภอท่าวังผา จังหวัดน่าน 
* วัดเชียงยืน อำเภอเมืองน่าน จังหวัดน่าน 
* วัดเชียงยืน จังหวัดพะเยา
* วัดเชียงยืน จังหวัดมหาสารคาม

เชียงยืน
ชาวอินโดนีเซีย

**ชาวอินโดนีเซีย** () เป็นพลเมืองหรือประชาชนในประเทศอินโดนีเซีย โดยไม่คำนึงถึงภูมิหลังทางเชื้อชาติ ชาติพันธุ์ หรือศาสนา ประเทศอินโดนีเซียมีกลุ่มชาติพันธุ์มากกว่า 1,300 กลุ่ม ทำให้เป็นประเทศกลุ่มเกาะที่มีความหลากหลายทางภาษา วัฒนธรรม และความเชื่อทางศาสนา ประชากรอินโดนีเซียตามสำมะโนแห่งชาติใน พ.ศ. 2563 มี 270.2 ล้านคน โดยร้อยละ 56 อาศัยอยู่บนเกาะชวา ซึ่งเป็นเกาะที่มีประชากรมากที่สุดในโลก ประชากรส่วนใหญ่ประมาณร้อยละ 95 ของชาวอินโดนีเซียเป็นชาวอินโดนีเซียพื้นเมือง (เดิมเป็นกลุ่มที่มีชื่อว่า *ปรีบูมี*) ร้อยละ 40 เป็นชาวชวา และร้อยละ 15 เป็นชาวซุนดา ในขณะที่ร้อยละ 5 เป็นชาวอินโดนีเซียที่มีบรรพบุรุษจากชาวต่างชาติ เช่น อาหรับ, จีน, อินเดีย, อินโด เป็นต้น

## อ้างอิง
ผู้ชายก็ท้องได้ (ละครโทรทัศน์ญี่ปุ่น)

***ผู้ชายก็ท้องได้*** () เป็นละครชุดบนเน็ตฟลิกซ์ประเภทคอมเมดี้-ดรามา เผยแพร่ทางเน็ตฟลิกซ์ในวันที่ 21 เมษายน ค.ศ. 2022 โดยละครชุดเรื่องนี้ได้เค้าโครงเรื่องจากมังงะของเอริ ซาไกในชื่อเดียวกัน นำแสดงโดย ทากูมิ ไซโต และ จูริ อูเอโนะ

## ตัวละคร
* เค็นตาโร ฮิยามะ แสดงโดย ทากูมิ ไซโต
* อากิ เซโตะ แสดงโดย จูริ อูเอโนะ
* โทโมโกะ ฮิยามะ แสดงโดย มาริโกะ สึสึอิ
* โอซูงิ แสดงโดย เรียว อิวามัตสึ
* ทัตสึโอมิ นากาจิมะ แสดงโดย คาซูยะ ทากาฮาชิ
* มิยาจิ แสดงโดย โชเฮ อูโนะ
* โนริโกะ มิยาจิ แสดงโดย มาโฮะ ยามาดะ
* เออิจิ ฮิยามะ แสดงโดย ลิลลี่ แฟรงกี้

### ตัวละครสบทบ

* ทานาเบะ แสดงโดย กากุ โฮโซกาวะ
* ซาวาเบะ แสดงโดย โค มาเอฮาระ
* เอ็นโด แสดงโดย ยูซากุ โมริ
* นานะ โคงะ แสดงโดย ไอ ยามาโมโตะ
* มัตสึโนะ แสดงโดย ชิมะ อิเซะ
* เอริ แสดงโดย ยูกิโกะ ชิโนฮาระ
* ทากางิ แสดงโดย อัตสึชิ ฮาชิโมโตะ
* ชิโอริ แสดงโดย ยูริโกะ โอโนะ
* นารูมิ เซโตะ แสดงโดย ไม คิรีว
* ฮิเดโอะ เซโตะ แสดงโดย ชิเงรุ ไซกิ
* ยาซูโกะ เซโตะ แสดงโดย โทชิเอะ เนงิชิ
* ทาโอะ สึจิยะ (ตัวละครรับเชิญพิเศษ)

## การผลิต
เมื่อวันที่ 8 เมษายน 2021 ได้มีการประกาศว่าเน็ตฟลิกซ์และสถานีโทรทัศน์ทีวีโตเกียวจะร่วมมือกันผลิตละครชุดดัดแปลงโดยการใช้คนแสดงจากมังงะภายใต้ชื่อภาษาญี่ปุ่นเดียวกัน อ้างอิงจากเอริ ซาไก ผู้เขียนมังงะเรื่องดังกล่าว การผลิตได้เริ่มต้นไปแล้ว 2 ปีก่อนที่จะมีการประกาศความร่วมมือในการผลิตละครโทรทัศน์

ระหว่างการออกอากาศงานเน็ตฟลิกซ์เฟสติวัลเจแปน 2021 ในวันที่ 10 พฤศจิกายน ค.ศ. 2021 ผู้กำกับหลักของ*ผู้ชายก็ท้องได้* ยูโกะ ฮาโกตะ เปิดเผยว่าฤดูกาลแรกจะประกอบด้วย 8 ตอน โดยมีความยาวตอนประมาณ 23 นาที

### การคัดเลือก
นอกจากการประกาศการผลิตละครโทรทัศน์แล้ว ทากูมิ ไซโต และ จูริ อูเอโนะจะได้รับบทเป็นเค็นตาโร ฮิยามะ และ อากิ เซโตะ ตามลำดับในละครโทรทัศน์เรื่องนี้ นอกจากนี้ยังมีนักแสดงสมทบได้แก่ มาริโกะ สึสึอิ, ลิลลี่ แฟรงกี้, เรียว อิวามัตสึ และ คาซูยะ ทากาฮาชิ ร่วมแสดง

### การถ่ายทำ
การถ่ายภาพหลักสำหรับฤดูกาลเริ่มได้เริ่มต้นขึ้นในปี 2021

## อ้างอิง
 

หมวดหมู่:ละครโทรทัศน์ญี่ปุ่น
หมวดหมู่:บทความที่มีข้อความภาษาญี่ปุ่น
หมวดหมู่:ละครโทรทัศน์ของสถานีโทรทัศน์ทีวีโตเกียว
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
โจนาธาร เข็มดี

**โจนาธาร เข็มดี** (; 9 พฤษภาคม พ.ศ. 2545 –)  เป็นนักฟุตบอลลูกครึ่งไทย-เดนมาร์ก ปัจจุบันลงเล่นในตำแหน่งกองหลังให้กับราชบุรี ในไทยลีก และทีมชาติไทย

## สโมสรอาชีพ
ในวันที่ 12 กรกฎาคม พ.ศ. 2564 โจนาธารได้เซ็นสัญญาเป็นนักฟุตบอลอาชีพกับโอเดนเซ ในเดนิชซูเปอร์ลีกา โดยเขาสวมเสื้อหมายเลข 17 ให้กับสโมสร ต่อมาเขาได้ถูกยืมตัวไปเล่นให้กับเนสต์เว็ด โบลด์คลับ ในเดนิช ดิวิชัน1           ต่อมาทั้งสโมสร เนสต์เว็ด โบลด์คลับและสโมสรโอเดนเซ ได้ออกแถลงการยกเลิกสัญญาของ โจนาธาร ด้วยความยินยอมของทั้งสองฝ่าย  ทำให้เขาเป็นนักเตะไร้สังกัดอยู่ระยะหนึ่ง ปัจจุบันสังกัดสโมสร ราชบุรี

## ทีมชาติ
ในวันที่ 15 ตุลาคม พ.ศ. 2564 มีชื่อติดทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย

วันที่ 1 พฤษภาคม พ.ศ. 2565 มีชื่อติดทีมชาติไทยรุ่นอายุไม่เกิน 23 ปี ในการแข่งขันซีเกมส์ 2021ที่ประเทศเวียดนาม

วันที่ 29 พฤษภาคม พ.ศ. 2565 มีชื่อติด 24 คนกับทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 ที่ประเทศอุซเบกิสถาน

## สถิติอาชีพ
### สโมสร

## เกียรติประวัติ
;ทีมชาติไทยรุ่นอายุไม่เกิน 23 ปี
* ซีเกมส์: : 2021, 2023

## อ้างอิง

## แหล่งข้อมูลอื่น
* 

หมวดหมู่:นักฟุตบอลจากจังหวัดสุรินทร์
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลชาวเดนมาร์ก
หมวดหมู่:กองหลังฟุตบอล
หมวดหมู่:ผู้เล่นในเดนิชซูเปอร์ลีกา
หมวดหมู่:ชาวไทยเชื้อสายเดนมาร์ก
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลราชบุรี
หมวดหมู่:นักฟุตบอลชายชาวไทยที่ค้าแข้งในต่างประเทศ
วัดเขารักษ์

**วัดเขารักษ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแสลบ อำเภอห้วยกระเจา จังหวัดกาญจนบุรี

วัดเขารักษ์สร้างเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2461 วัดมีพระปรางค์บนยอดเขารักษ์ มีตำนานเล่าว่า ครั้งหนึ่งมีเศรษฐีคนหนึ่งมีลูกสาวแสนสวยจึงหวงแหนลูกสาวมาก ไม่ยอมให้ชายหนุ่มมาติดต่อ โดยขังลูกสาวไว้บนยอดเขา เจ้าชายเมืองต่าง ๆ ต้องการได้ลูกสาวเศรษฐีไปเป็นคู่ครอง จึงพากันยกกองทัพมาเพื่อจะแย่งชิงต่อสู้กัน ดังปรากฏเป็นชื่อเขาต่าง ๆ เช่น เขาคลุกคลี เขาธนู เขาคันหอก ท้ายสุดลูกสาวเศรษฐีตัดสินใจกระโดดลงจากเขาเสียชีวิต เศรษฐีคนนั้นมีความโศกเศร้าเสียใจมาก จึงได้ก่อสร้างพระปรางค์ขึ้นบนยอดเขาและเรียกชื่อว่า *เขารักษ์* หรือ *เขาลูกรักษ์*

พระปรางค์น่าจะสร้างขึ้นในสมัยก่อนอยุธยาถึงอยุธยาตอนต้น เป็นปรางค์ขนาดใหญ่ ศิลปะขอม สูง 15 เมตร ก่ออิฐฉาบปูน ยอดปรางค์เป็นกลีบขนุนมี 7 ชั้น มีซุ้มจตุรทิศประดิษฐานพระพุทธรูปประทับยืนแต่หักหายไป มีกำแพงแก้วล้อมรอบ ภายในกำแพงแก้วมีฐานโบราณสถาน ใบเสมาหินชนวนและเจดีย์รายทรงกลีบมะเฟือง 1 องค์ องค์ปรางค์คล้ายกับพระปรางค์วัดพระศรีรัตนมหาธาตุ จังหวัดสุพรรณบุรี ซึ่งมีอายุอยู่ในสมัยอยุธยาตอนต้น ส่วนเจดีย์รายทรงกลีบมะเฟืองนั้นเป็นลักษณะสถาปัตยกรรมสมัยก่อนอยุธยา มีบันไดคอนกรีตเป็นทางเดินขึ้นเขาทั้งหมด 357 ขั้น เป็นพระปรางค์องค์เดียวที่สร้างบนยอดเขา

## อ้างอิง

เขารักษ์
หมวดหมู่:โบราณสถานในจังหวัดกาญจนบุรี
วัดหนองแดง (อำเภอเชียงกลาง)

**วัดหนองแดง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเปือ อำเภอเชียงกลาง จังหวัดน่าน

วัดหนองแดงสร้างขึ้นเมื่อ พ.ศ. 2330 โดยชาวไทลื้อร่วมกับไทพวน องค์พระประธานสร้างคือ ครูบาสิทธิการ ต่อมามีการบูรณะวิหารเมื่อ พ.ศ. 2492 และครั้งต่อมาเมื่อ พ.ศ. 2538 แล้วเสร็จเมื่อ พ.ศ. 2539 วัดหนองแดงได้รับรางวัลดีเด่นประเภทแหล่งท่องเที่ยว ศิลปวัฒนธรรม (ภาคเหนือ) รางวัลอุตสาหกรรมท่องเที่ยว ครั้งที่ 5 พ.ศ. 2547 วัดได้รับพระราชทานวิสุงคามสีมาเมื่อ พ.ศ. 2365

อุโบสถมีช่อฟ้าสลักรูปนกหัสดีลิงค์ ซึ่งชาวไทลื้อเชื่อว่าเป็นสัตว์ชั้นสูงจากสวรรค์ เชิงชายประดับไม้ฉลุลายน้ำหยาด ซึ่งเป็นลวดลายเฉพาะของชาวไทลื้อ พระพุทธรูปประดิษฐานอยู่บนฐานชุกชี เรียกว่า *นาคบัลลังก์* เลื้อยพันรอบองค์พระประธานตวัดหางสู่เบื้องบน 

## อ้างอิง

หมวดหมู่:โบราณสถานในจังหวัดน่าน
หนองแดง
หมวดหมู่:อำเภอเชียงกลาง
Major histocompatibility complex

**major histocompatibility complex** (**MHC**) เป็นโลคัสขนาดใหญ่ที่ดีเอ็นเอของสัตว์มีกระดูกสันหลังซึ่งมีชุดยีนที่มีภาวะ (polymorphic genes) ซึ่งเข้ารหัสโปรตีนผิวเซลล์อันจำเป็นอย่างยิ่งสำหรับระบบภูมิคุ้มกันแบบจำเพาะ
โปรตีนผิวเซลล์เช่นนี้เรียกว่า โมเลกุล MHC (MHC molecule)

โลคัสได้ชื่อที่ไม่ตรงหน้าที่เช่นนี้ก็เพราะได้ค้นพบในการศึกษาความเข้ากันได้ของเนื้อเยื่อที่ถ่ายปลูก
แต่งานต่อๆ มาได้แสดงว่า "ความเข้ากันไม่ได้" ของเนื้อเยื่อเป็นประเด็นเทียมซึ่งซ่อนหน้าที่จริงๆ ของโมเลกุล คือ การเข้าจับกับแอนติเจนที่เป็นโปรตีนอนุพัทธ์ของโปรตีนในร่างกายหรือของจุลชีพก่อโรค แล้วนำแอนติเจนไปแสดงที่ผิวเซลล์เพื่อให้เซลล์ทีที่เหมาะสมรู้จำได้
โมเลกุล MHC ช่วยอำนวยการทำงานของเม็ดเลือดขาวร่วมกับเม็ดเลือดขาวอื่นๆ หรือกับเซลล์ในร่างกาย
MHC เป็นตัวกำหนดว่าอวัยวะที่บริจาคจะเข้ากับคนไข้ที่ได้รับอวัยวะหรือไม่ และกำหนดความเสี่ยงเกิดโรคภูมิต้านตนเอง

## ดูเพิ่ม
* ฟีโรโมน

## เชิงอรรถและอ้างอิง

## แหล่งข้อมูลอื่น
* 
* 
* Molecular individuality (German online-book 2012) 
* NetMHC 3.0 server — predicts binding of peptides to a number of different MHC (HLA) alleles
* T-cell Group - Cardiff University
* The story of 2YF6: A Chicken MHC
* RCSB Protein Data Bank: Molecule of the Month - Major Histocompatibility Complex
* dbMHC Home, NCBI's database of the Major Histocompatibility Complex

หมวดหมู่:ระบบภูมิคุ้มกัน
หมวดหมู่:ยีน
หมวดหมู่:โปรตีน
หมวดหมู่:ไกลโคโปรตีน
หมวดหมู่:ชีวเคมี
หมวดหมู่:ชีววิทยาของเซลล์
หมวดหมู่:โปรตีนเยื่อหุ้ม
วัดหนองแหน (จังหวัดฉะเชิงเทรา)

**วัดหนองแหน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินที่ตั้งวัดมีเนื้อที่ 10 ไร่ 3 งาน 87 ตารางวา โฉนดที่ดินเลขที่ 24534 อาณาเขตทิศเหนือและทิศใต้จดทางสาธารณะ ทิศตะวันออกและทิศตะวันตกจดที่ดินเอกชน เจ้าอาวาสรูปปัจจุบัน คือ พระครูสุทธิสารวิบูล (จำลอง)

วัดหนองแหนตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรมเปิดสอนเมื่อ พ.ศ. 2499 โรงเรียนการศึกษาผู้ใหญ่ของกรมการศึกษานอกโรงเรียน ตั้งเมื่อ พ.ศ. 2537 นอกจากนี้ยังมีห้องสมุดประชาชนและหน่วยกู้ภัยอำเภอพนมสารคาม วัดมีอุโบสถสร้างจากไม้สักทั้งหลัง

วัดมีเกจิอาจารย์คือ หลวงพ่อพิมพ์ ท่านได้สร้างพระปิดตา ไว้พิมพ์หนึ่งคือพระปิดตาปางซ่อนหา เนื้อพระเป็นผงพุทธคุณ

## อ้างอิง

หนองแหน
หมวดหมู่:โบราณสถานในจังหวัดฉะเชิงเทรา
วัดหนองปาตอง

**วัดหนองปาตอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 20 ไร่ 3 งาน 86 ตารางวา ปัจจุบันมีพระอธิการสมาน อาทโร เป็นเจ้าอาวาส

วัดหนองปาตองตั้งวัดเมื่อ พ.ศ. 2401 ผู้ดำเนินก่อสร้างวัด คือ นายดวงดี ได้ชักชวนชาวบ้านให้บริจาคที่ดินสร้างวัดและชื่อวัดตั้งตามชื่อหมู่บ้าน ทางวัดยังให้ราชการตั้งโรงเรียนในที่ดินของวัด เดิมเป็นโรงเรียนประเภท โรงเรียนประชาบาล ทำพิธีเปิดเมื่อวันที่ 12 สิงหาคม พ.ศ. 2480 โดยใช้ชื่อว่า "โรงเรียนประชาบาลตำบลหนองยาว 3 วัดหนองปาตอง" โดยอาศัยศาลาการเปรียญของวัดหนองปาตองเป็นสถานที่เรียน ต่อมา พ.ศ. 2509 พระอธิการอัมพร เจ้าอาวาสวัดหนองปาตองได้บริจาคที่ดินจำนวน 5 ไร่ 2 งาน เพื่อใช้เป็นที่ปลูกสร้างอาคารเรียน ปัจจุบันชื่อ "โรงเรียนวัดหนองปาตอง (อัมพรรัฐประชาสรรค์)"

ปูชนียวัตถุที่สำคัญ ได้แก่ พระพุทธบูรพาชัย และรูปปั้นหลวงปู่สมบูรณ์ วัดหนองปาตองได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521 อุโบสถหลังเก่าได้ถูกรื้อและได้ปรับพื้นที่กลายเป็นที่โล่ง วัดมีพระเกจิอาจารย์ที่สำคัญ คือ หลวงปู่สมบูรณ์ และหลวงพ่อจง ธัมมโชโต

## อ้างอิง

หนองปาตอง
หมวดหมู่:โบราณสถานในจังหวัดฉะเชิงเทรา
ไซโตไคน์

thumb|264x264px|
ภาพจำลองแสดงเซลล์ซึ่งกำลังหลั่งไซโตไคน์
**ไซโตไคน์** () เป็นกลุ่มโปรตีนขนาดเล็ก (หนัก ~5-20 กิโลดัลตัน) ซึ่งสำคัญในการส่งสัญญาณของเซลล์
เป็นเพปไทด์ที่ไม่สามารถผ่านเยื่อหุ้มเซลล์ที่เป็นชั้นคู่ลิพิด (lipid bilayer) เข้าไปในไซโทพลาซึมของเซลล์ได้
ไซโตไคน์ได้ปรากฏแล้วว่ามีส่วนในการส่งสัญญาณของเซลล์แบบ autocrine, แบบ paracrine และของระบบต่อมไร้ท่อโดยทำหน้าที่เป็นสารควบคุมระบบภูมิคุ้มกัน (immunomodulating agents)
ความต่างที่แน่นอนกับฮอร์โมนยังเป็นเรื่องยังไม่ยุติทางวิชาการ

ไซโตไคน์มีหลายชนิดรวมทั้ง chemokine, อินเตอร์เฟียรอน, อินเตอร์ลิวคิน, lymphokine และ tumour necrosis factor แต่ทั่วไปจะไม่ใช่ฮอร์โมนหรือ growth factor (แม้นักวิชาการอาจใช้คำทั้งสองเหมือนไวพจน์บ้าง)
เซลล์หลายชนิดมากผลิตไซไตไคน์ รวมทั้งเซลล์ภูมิคุ้มกันชนิดต่างๆ เช่น  เซลล์บี เซลล์ที และแมสต์เซลล์, เอนโดทีเลียม, เซลล์สร้างเส้นใย และ stromal cell
ชนิดหนึ่งอาจจะผลิตโดยเซลล์หลายอย่าง

ไซโตไคน์ออกฤทธิ์ผ่านหน่วยรับที่ผิวเซลล์ (cell surface receptor) เป็นโปรตีนที่สำคัญมากในระบบภูมิคุ้มกัน
ไซไตไคน์ควบคุมความสมดุลระหว่างการตอบสนองของภูมิคุ้มกันแบบที่เกิดในน้ำเหลือง (humoral immunity) กับที่อำนวยโดยเซลล์ (cell-mediated immunity) และยังควบคุมการเจริญเติบโตและความไวในการตอบสนองของเซลล์หลายกลุ่ม
ไซไตไคน์บางอย่างช่วยเพิ่มหรือลดฤทธิ์ของไซไตโคน์อื่นๆ โดยกระบวนการที่ซับซ้อน
เป็นสิ่งที่ต่างกับฮอร์โมน ซึ่งก็เป็นโมเลกุลสำคัญอีกอย่างหนึ่งในการส่งสัญญาณของเซลล์
ฮอร์โมนจะเวียนไปในร่างกายโดยมีความเข้มข้นสูงกว่า และมักมีเซลล์โดยเฉพาะๆ เป็นผู้ผลิต
ไซไตไคน์สำคัญในเรื่องสุขภาพและโรค โดยเฉพาะในเรื่องการตอบสนองทางภูมิคุ้มกันต่อการติดเชื้อ เรื่องการอักเสบ การบาดเจ็บ ภาวะพิษเหตุติดเชื้อ มะเร็ง และการสืบพันธุ์

คำอักษรโรมันมาจากจากภาษากรีกโบราณ คือ คำว่า *cyto* มาจาก κύτος (kytos) โดยแปลว่า ช่องหรือเซลล์ และคำว่า *kines* มาจาก κίνησις (kinēsis) โดยแปลว่า การเคลื่อนไหว

## เชิงอรรถและอ้างอิง

## แหล่งข้อมูลอื่น

*Cytokine Signalling Forum 
*Cytokine Tutorial
*Cytokine Gene Summary, Ontology, Pathways and More: Immunology Database and Analysis Portal (ImmPort)
*


*
หมวดหมู่:วิทยาภูมิคุ้มกัน
บอลลูนไฟ

**บอลลูนไฟ** () หรือเรียกว่า **บอลลูนฟูโง**  () เป็นอาวุธที่ถูกใช้โดยจักรวรรดิญี่ปุ่นในช่วงสงครามโลกครั้งที่สอง มีลักษณะเป็นบอลลูนอัดแก๊สไฮโดรเจนที่ใช้บรรทุกระเบิดชนิดต่างๆ ได้มากถึง 15 กิโลกรัม บอลลูนไฟเป็นอาวุธราคาถูกที่สามารถใช้ระเบิดเมือง ป่าไม้ และพื้นที่เกษตรกรรมในสหรัฐอเมริกาได้ นอกจากนี้ แคนาดาและเม็กซิโกยังมีรายงานการพบเห็นบอลลูนไฟด้วย 

บอลลูนไฟเป็นอาวุธชิ้นแรกที่มีพิสัยข้ามทวีป โดยมีจุดมุ่งหมายเพื่อสร้างความกลัวและความตื่นตระหนกให้ประชาชนในสหรัฐอเมริกา ถึงแม้ว่าบอลลูนไฟจะมีประสิทธิภาพการทำลายล้างต่ำก็ตาม  

## ภาพรวม
alt=Rubberized silk balloon used for meteorological observation during World War II|right|thumb| บอลลูนไทป์บี เทียบกับขนาดของมนุษย์
บอลลูนไฟแบ่งได้เป็นสองชนิด ชนิดแรกมีชื่อว่า "บอลลูนไทป์บี" ได้รับการออกแบบโดยกองทัพเรือญี่ปุ่น มีเส้นผ่านศูนย์กลาง 9.1 เมตร ผลิตด้วยไหมยาง ถูกใช้เพื่อตรวจวัดสภาพอุตุนิยมวิทยาเป็นหลัก และใช้เพื่อทดสอบว่าบอลลูนไฮโดรเจนสามารถลอยไปถึงทวีปอเมริกาได้หรือไม่ บอลลูนชนิดที่สองคือบอลลูนบรรทุกระเบิด มีเส้นผ่านศูนย์กลาง 10 เมตร และบรรจุไฮโดรเจนประมาณ 540 ลูกบาศก์เมตร บอลลูนไฟจะถูกปล่อยจากชายฝั่งตะวันออกของเกาะฮนชู แล้วลอยไปตามกระแสลมจนไปถึงทวีปอเมริกาเหนือ

ญี่ปุ่นปล่อยบอลลูนไฟครั้งแรกเมื่อวันที่ 3 พฤศจิกายน ค.ศ. 1944 โดยบอลลูนเหล่านี้ถูกพบในรัฐอะแลสกา รัฐแอลเบอร์ตา รัฐแอริโซนา รัฐบริติชโคลัมเบีย รัฐแคลิฟอร์เนีย รัฐโคโลราโด รัฐฮาวาย รัฐไอดาโฮ รัฐไอโอวา รัฐแคนซัส ประเทศเม็กซิโก รัฐมิชิแกน  รัฐมอนแทนา รัฐเนแบรสกา รัฐเนวาดา  รัฐนอร์ทดาโคตา รัฐออริกอน รัฐเซาท์ดาโคตา รัฐเท็กซัส  รัฐยูทาห์ รัฐวอชิงตัน รัฐไวโอมิง และ ดินแดนยูคอน

บอลลูนไฟมากกว่า 9,000 ลูกถูกปล่อยออกไปในช่วงสงครามโลกครั้งที่สอง ชาวญี่ปุ่นคาดการณ์ว่าบอลลูนประมาณ 10% (ประมาณ 900 ลูก) จะลอยไปถึงทวีปอเมริกา จนถึงปัจจุบัน นักวิจัยก็เชื่อว่าคำคาดการณ์นี้เป็นจริง  ตั้งแต่สมัยสงครามโลกครั้งที่สองเป็นต้นมา มีการพบเห็นบอลลูนที่อเมริกาเหนือแค่ประมาณ 300 ลูกเท่านั้น โดยคาดว่ามีบอลลูนจำนวนมากตกอยู่ตามพื้นที่รกร้างทั่วอเมริกาเหนือ บอลลูนไฟลูกสุดท้ายถูกปล่อยเมื่อเดือนเมษายน ค.ศ.1945 ก่อนที่ญี่ปุ่นจะยอมจำนนในไม่กี่เดือนถัดมา
[none|thumb|แผนที่แสดงจำนวนบอลลูนไฟที่ถูกพบเห็นใน[ทวีปอเมริกาเหนือ|477x477px]]
ไฟล์:342-FH-3B23424 (18156536642).jpg|บอลลูนไฟที่ตกในรัฐแคนซัส
ไฟล์:Japanese fire balloon shotdown gun.jpg|ภาพถ่ายบอลลูนไฟที่ถูกกำลังถูกยิงโดยเครื่องบินรบ P-38 ไลท์นิง
ไฟล์:342-FH-3B23428 (18160060525).jpg|บอลลูนไฟจำลองขณะปล่อยถุงทราย
ไฟล์:Japanische Ballonbombe-reworked.jpg|ภาพถ่ายบอลลูนไฟโดยกองทัพเรือสหรัฐ


## อ้างอิง

หมวดหมู่:สิ่งประดิษฐ์ของญี่ปุ่น
หมวดหมู่:บทความที่มีข้อความภาษาญี่ปุ่น
หมวดหมู่:ญี่ปุ่นในสงครามโลกครั้งที่สอง
หมวดหมู่:บอลลูน
หมวดหมู่:สหรัฐในสงครามโลกครั้งที่สอง
หมวดหมู่:แคนาดาในสงครามโลกครั้งที่สอง
หมวดหมู่:เม็กซิโกในสงครามโลกครั้งที่สอง
หมวดหมู่:ภาคพื้นสหรัฐในสงครามโลกครั้งที่สอง
ล็องก์ดอยล์

**ล็องก์ดอยล์** หรือ **กลุ่มภาษาอออีล** () คือแนวต่อเนื่องภาษาถิ่นที่ครอบคลุมภาษาฝรั่งเศสมาตรฐานและภาษาพื้นเมืองที่ใกล้ชิดที่สุดที่พูดกันในภาคเหนือของฝรั่งเศส ภาคใต้ของเบลเยียม บางส่วนของสวิตเซอร์แลนด์ และหมู่เกาะแชนเนลมาแต่เดิม ภาษาเหล่านี้อยู่ในกลุ่มภาษาโรมานซ์กอลซึ่งใหญ่กว่าและยังครอบคลุมไปถึงบรรดาภาษาดั้งเดิมในภาคกลาง-ตะวันออกและภาคใต้ของฝรั่งเศส ภาคตะวันตกของสวิตเซอร์แลนด์ บางส่วนของภาคเหนือของอิตาลี และหุบเขาอารันในสเปน

นักภาษาศาสตร์แบ่งภาษากลุ่มโรมานซ์ในฝรั่งเศส (โดยเฉพาะอย่างยิ่งในฝรั่งเศสสมัยกลาง) ออกเป็นสองกลุ่มย่อยตามเขตภูมิศาสตร์หลัก ได้แก่ ล็องก์ดอยล์ทางตอนเหนือและล็องก์ด็อกทางตอนใต้ (ทั้งสองกลุ่มได้รับการตั้งชื่อตามคำที่แปลว่า "ใช่" ในกลุ่มภาษานั้น)

## อ้างอิง

หมวดหมู่:คำและวลีภาษาฝรั่งเศส
หมวดหมู่:ล็องก์ดอยล์
หมวดหมู่:ภาษาในประเทศฝรั่งเศส
หมวดหมู่:ภาษาในประเทศเบลเยียม
หมวดหมู่:ภาษาในประเทศสวิตเซอร์แลนด์
รายชื่อโรงพยาบาลในประเทศยูเครน

**รายชื่อโรงพยาบาลในประเทศยูเครน**นี้รวมถึงโรงพยาบาลที่มีชื่อเสียงและสำคัญในประเทศยูเครนตลอดประวัติศาสตร์ แม้ว่าจำนวนโรงพยาบาลจะลดลงในช่วงปลายคริสต์ทศวรรษ 1990 เนื่องจากข้อจำกัดทางการเงิน แต่ประเทศยูเครนยังคงมีโครงสร้างพื้นฐานด้านบริการสุขภาพที่ครอบคลุม ทั้งนี้ ประเทศยูเครนได้เปลี่ยนจาก 3,754 เตียงในโรงพยาบาลใน ค.ศ. 1994 มาเป็น 2,369 เตียงในโรงพยาบาลใน ค.ศ. 2012 ในช่วงเวลานี้ โรงพยาบาลในชนบทหลายแห่งได้เปลี่ยนเป็นคลินิกระบบบริการปฐมภูมิ

## โรงพยาบาล
thumb|โรงพยาบาลคลินิกภูมิภาค ดนีปรอ
thumb|โรงพยาบาลเขตกลางลิวบอมล์
thumb|โรงพยาบาลอภิบาลภูมิภาคมารีอูปอล
thumb|โรงพยาบาลนคร 1 เซวัสโตปอล
thumb|ศูนย์การแพทย์ทหารแห่งชาติ
thumb|โรงพยาบาลคลินิกอเล็กซานเดอร์
thumb|โรงพยาบาลชุมชนลูเทอแรน (ค.ศ. 1913)

## อ้างอิง

*Canada: Immigration and Refugee Board of Canada, Ukraine: A comprehensive list of all hospitals in Ukraine, 21 November 2003, UKR42155.E, available at: https://www.refworld.org/docid/403dd221c.html [accessed 17 December 2020]
* 

*รายชื่อ
อีเอฟแอลแชมเปียนชิป ฤดูกาล 2021–22

**อีเอฟแอลแชมเปียนชิป ฤดูกาล 2021–22** (หรือเรียกว่า **สกายเบตแชมเปียนชิป** ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สี่ของลีกภายใต้ชื่อปัจจุบันและในฤดูกาลที่ 30 ภายใต้รูปแบบโครงสร้างของลีกปัจจุบัน

## การเปลี่ยนแปลงทีม
ทีมด้านล่างนี้ตือการเปลี่ยนแปลงดิวิชันตั้งแต่ฤดูกาล 2020–21:

### มายังแชมเปียนชิป
**เลื่อนชั้นจาก [[อีเอฟแอลลีกวัน ฤดูกาล 2020–21|ลีกวัน]]**
*ฮัลล์ซิตี
*ปีเตอร์โบโรยูไนเต็ด
*แบล็กพูล

**ตกชั้นจาก [[พรีเมียร์ลีก ฤดูกาล 2020–21|พรีเมียร์ลีก]]**
*ฟูลัม
*เวสต์บรอมมิชอัลเบียน
*เชฟฟีลด์ยูไนเต็ด

### จากแชมเปียนชิป
**เลื่อนชั้นสู่ [[พรีเมียร์ลีก ฤดูกาล 2021–22|พรีเมียร์ลีก]]**
* นอริชซิตี
* วอตฟอร์ด
* เบรนต์ฟอร์ด

**ตกชั้นสู่ [[อีเอฟแอลลีกวัน ฤดูกาล 2021–22|ลีกวัน]]**
* วิคัมบ์วอนเดอเรอส์ 
* รอเทอรัมยูไนเต็ด 
* เชฟฟีลด์เวนส์เดย์

## สนามและที่ตั้ง

### ทีมและชุดแข่งขัน

### เปลี่ยนผู้จัดการทีม

## ตารางคะแนน

## เพลย์ออฟ

**เลกแรก**
 

**เลกสอง**

*รวมผลสองนัด ฮัดเดอส์ฟีลด์ทาวน์ ชนะ 2–1.*

*รวมผลสองนัด เสมอ 3–3. นอตทิงแฮมฟอเรสต์ ชนะลูกโทษ 3–2.*

### รอบชิงชนะเลิศ

## ผลการแข่งขัน

## สถิติประจำฤดูกาล

### การทำประตู
#### อันดับผู้ทำประตู

* 1 Includes 1 goal in the Championship play-offs.

#### แฮท-ทริคส์

#### อันดับการผ่านบอล

* 1 Includes 1 assist in the Championship play-offs.

### คลีนชีตส์

### การคาดโทษ

#### ผู้เล่น
* **ใบเหลืองมากที่สุด**: **16**
** แมตต์ ครุกส์ 
* **ใบแดงมากที่สุด**: **2**
** ฟันคาตี ดาโบ 
** ดาร์เนลล์ เฟอร์ลอง 
** แกรี การ์ดเนอร์ 
** ทอม ลอว์เรนซ์ 
** เฮฟเฟร์ซอน เลร์มา 
** เจค ลิเวอร์มอร์ 
** ไรอัน แมนนิง 

#### สโมสร
* **ใบเหลืองมากที่สุด**: **107** 
**แบล็กเบิร์นโรเวอส์
* **ใบแดงมากที่สุด**: **7**
**ดาร์บีเคาน์ตี
**เวสต์บรอมมิชอัลเบียน

## รางวัล

### รางวัลประจำเดือน

### รางวัลส่วนบุคคล

## หมายเหตุ

## อ้างอิง

หมวดหมู่:ฤดูกาลในอีเอฟแอลแชมเปียนชิป
1
ก๊อดออฟวอร์ (วิดีโอเกม พ.ศ. 2561)

***ก๊อดออฟวอร์ *** () เป็นวิดีโอเกมแนวต่อสู้-ผจญภัย พัฒนาโดยแซนตามอนิกาสตูดิโอ และจัดจำหน่ายโดยโซนี่ อินเตอร์แอ็กทีฟ เอนเตอร์เทนเมนต์ วางจำหน่ายทั่วโลกในวันที่ 20 เมษายน 2018 สำหรับเพลย์สเตชัน 4 เป็นเกมลำดับที่ 8 ในชุดเกม *[[ก๊อดออฟวอร์ (แฟรนไชส์)|ก๊อดออฟวอร์]]* และเป็นภาคต่อของเกม *[[ก๊อดออฟวอร์ 3]]* ที่วางจำหน่ายในปี 2010

Cory Barlog ครีเอทีฟไดเร็กเตอร์ของเกม อธิบายไว้ว่าเป็นการจินตนาการใหม่ของแฟรนไชส์โดย​​การเปลี่ยนแปลงรูปแบบการเล่นครั้งสำคัญคือ เครโทส (Kratos) จะใช้ขวานเวทมนตร์ (Leviathan Axe) ต่อสู้อย่างโดดเด่นแทนดาบโซ่คู่ (Blade Of Chaos) อันเป็นเอกลักษณ์ของเขา *ก๊อดออฟวอร์ * ยังใช้มุมกล้องอิสระแบบสะพายไหล่ โดยการดำเนินเรื่องของเกมนี้จะอยู่ในรูปแบบช็อตเดียว ซึ่งต่างจากมุมกล้องแบบตายตัวของเกมที่ออกก่อนหน้า ตัวเกมยังรวมถึงองค์ประกอบของเกมสวมบทบาท และเอทรีอัสลูกชายของเครโทสจะให้ความช่วยเหลือในการต่อสู้ ทีมพัฒนาเกมดั้งเดิมส่วนใหญ่ทำงานใน *ก๊อดออฟวอร์ * และออกแบบให้เข้าถึงได้และมีเหตุผล เกม *A Call from the Wilds* เกมแบบข้อความสั้นแยกต่างหาก วางจำหน่ายในเดือนกุมภาพันธ์ 2018 และติดตามเอทรีอัสในการผจญภัยครั้งแรกของเขา

*ก๊อดออฟวอร์ * ได้รับการยกย่องอย่างกว้างขวางจากเนื้อเรื่อง การออกแบบโลก การกำกับศิลป์ ดนตรี กราฟิก ระบบการต่อสู้ และตัวละคร โดยเฉพาะอย่างยิ่งไดนามิกส์ระหว่างเครโทสและเอทรีอัส นักวิจารณ์หลายคนกล่าวว่าตัวเกมประสบความสำเร็จในการฟื้นฟูซีรีส์โดยไม่สูญเสียเอกลักษณ์หลักของเกมรุ่นก่อน ตัวเกมได้รับคะแนนรีวิวที่สมบูรณ์แบบจำนวนหนึ่ง โดยเชื่อมโยงกับเกม ''ก็อดออฟวอร์'' เดิม (2005) ว่าเป็นเกมที่มีคะแนนสูงสุดในซีรีส์ รวมถึงเป็นเกมเพลย์สเตชัน 4 ที่มีคะแนนสูงสุดในเว็บไซต์การรวบรวมบทวิจารณ์เมทาคริติก  ในบรรดารางวัลและการเสนอชื่ออื่น ๆ *ก็อดออฟวอร์*  ได้รับรางวัลเกมแห่งปีจากสื่อและงานประกาศรางวัลมากมาย ตัวเกมทำยอดขายได้ดีในเชิงพาณิชย์ โดยมียอดขายมากกว่าห้าล้านชุดภายในหนึ่งเดือนที่วางจำหน่าย และมากกว่า 19.5 ล้านชุดภายในเดือนสิงหาคม 2021 ทำให้เป็นหนึ่งในเกมเพลย์สเตชัน 4 ที่ทำยอดขายดีที่สุดและเกมที่ขายดีที่สุดในซีรีส์ มีการดัดแปลงเป็นนวนิยายซึ่งตีพิมพ์ในเดือนสิงหาคม 2018 ตามด้วยซีรีส์การ์ตูนภาคก่อนที่ตีพิมพ์ตั้งแต่เดือนพฤศจิกายน 2018 ถึงกุมภาพันธ์ 2019 ตัวเกมเวอร์ชันพอร์ตลงไมโครซอฟท์ วินโดวส์วางจำหน่ายในเดือนมกราคม 2022 และภาคต่อ *[[ก๊อดออฟวอร์ รักนาร็อก]]* วางจำหน่ายในวันที่ 9 พฤศจิกายน 2022 สำหรับเพลย์สเตชัน 4 และเพลย์สเตชัน 5

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับวินโดวส์‎
หมวดหมู่:วิดีโอเกมที่พัฒนาขึ้นในสหรัฐ
ตำบลสถาน

**ตำบลสถาน** อาจหมายถึง
* **[[ตำบลสถาน (อำเภอเชียงของ)|ตำบลสถาน]]** อำเภอเชียงของ จังหวัดเชียงราย
* **[[ตำบลสถาน (อำเภอนาน้อย)|ตำบลสถาน]]** อำเภอนาน้อย จังหวัดน่าน
* **[[ตำบลสถาน (อำเภอปัว)|ตำบลสถาน]]** อำเภอปัว จังหวัดน่าน
ฮับลิงบู

**ฮับลิงบู** (, ) เป็นสถานที่ที่มีประชากร (*[[socken|socken]]*; คนละเขตการปกครองกับแพริช) บนเกาะกอตลันด์ของประเทศวีเดน โดยประกอบด้วยพื้นที่เดียวกันกับพื้นที่อำเภอฮับลิงบูซึ่งก่อตั้งขึ้นในวันที่ 1 มกราคม ค.ศ. 2016

ใน ค.ศ. 1961 มีผู้พบกองสมบัติฮาวอร์ที่ป้อมเนินในหมู่บ้านขนาดเล็กของฮาวอร์ที่ฮับลิงบู

## อ้างอิง

## แหล่งข้อมูลอื่น
*
*Objects from Hablingbo at the Digital Museum by Nordic Museum
สี่เหลี่ยมวน

**สี่เหลี่ยมวน** (, สัญลักษณ์:**⌘**) เป็นสัญลักษณ์ที่มีรูปสี่เหลี่ยมที่มีรูปวนตรงมุมข้างนอก บางครั้งมีชื่อว่า **ป้ายสถานที่ที่น่าสนใจ** ซึ่งเป็นป้ายข้อมูลที่เริ่มใช้งานครั้งแรกในประเทศฟินแลนด์เมื่อคริสต์ทศวรรษ 1950 แล้วค่อยกระจ่ายไปทั่วกลุ่มประเทศนอร์ดิกในคริสต์ทศวรรษ 1960 บางครั้ง สัญลักษณ์นี้มีอีกชื่อว่า **แขนของนักบุญยอห์น** หรือ **กางเขนของนักบุญฮันเนส** (; ; ) **บ่วง[[กอร์กอน]]** และ **สัญลักษณ์คำสั่ง** เนื่องจากมีการใช้สัญลักษณ์นี้บนแป้นคำสั่งในแป้นพิมพ์คอมพิวเตอร์ของแอปเปิล

สัญลักษณ์นี้เป็นสัญลักษณ์ในอดีตของบางวัฒนธรรม และยังใช้งานจนถึงปัจจุบัน ซึ่งอยู่ในกลุ่มสัญลักษณ์ *[[วัลคนุต]]* ในนอร์เวย์

## การใช้งานในสมัยก่อน
สัญลักษณ์นี้ปรากฏบนวัตถุโบราณหลายแห่งในยุโรปเหนือ โดยสัญลักษณ์ที่โด่งดังปรากฏบนภาพหินจากฮอบลิงบู กอตลันด์ ประเทศสวีเดน ซึ่งสร้างขึ้นระหว่าง ค.ศ. 400 ถึง 600 สัญลักษณ์นี้มีความคล้ายกับตรามุทราศาสตร์ที่มีชื่อว่าเงื่อนโบเวน

ในฟินแลนด์ จะมีการทาสีหรือสลักสัญลักษณ์นี้ในบ้านกับยุ้งฉาง และเครื่องใช้ในบ้านเช่นเครื่องใช้สำหรับโต๊ะอาหาร เพื่อปกป้องมันและเจ้าของจากวิญญาณอันชั่วร้ายและโชคร้าย ตัวอย่างที่เก่าแก่ที่สุดเท่าที่ยังเหลืออยู่คือสกีอายุ 1000 ปี (ฟินแลนด์ก่อนสมัยศาสนาคริสต์) ที่ตกแต่งด้วยสัญลักษณ์นี้

สี่เหลี่ยมวนยังสามารถพบได้บนสิ่งประดิษฐ์ของวัฒนธรรมมิสซิสซิปปีในภาคตะวันออกเฉียงใต้ของสหรัฐ

## การใช้งานในปัจจุบัน

ในปัจจุบัน สัญลักษณ์มักใช้เป็นเครื่องชี้บอกที่ตั้งสิ่งที่น่าสนใจทางวัฒนธรรม โดยเริ่มต้นที่ฟินแลนด์ในคริสต์ทศวรรษ 1950 และขยายไปทั่วกลุ่มประเทศนอร์ดิกในคริสต์ทศวรรษ 1960 มีความเห็นในสมัยใหม่ว่ามีการใช้สัญลักษณ์นี้เพราะมันดูคล้ายกับภาพถ่ายทางอากาศของปราสาทบอร์กฮอล์ม

ต่อมา สัญลักษณ์นี้เริ่มเป็นที่รู้จักทั่วโลกผ่านการคอมพิวเตอร์ โดยถูกใช้เป็นลัญลักษณ์แป้นคำสั่งบนแป้นพิมพ์ของแอปเปิล เช่นเดียวกันกับสัญลักษณ์ซูเปอร์คีย์บนเอเลอเมนทารีโอเอส

## รหัส
ในยูนิโคด สัญลักษณ์นี้ตั้งอยู่ใน  ของบล็อก Miscellaneous Technical

## แกลเลอรี่

## อ้างอิง

## แหล่งข้อมูลอื่น
* 

หมวดหมู่:สัญลักษณ์กากบาท
หมวดหมู่:สัญลักษณ์เพเกิน
หมวดหมู่:ป้ายประวัติศาสตร์
หมวดหมู่:เครื่องหมายจราจร
ฟุตบอลชิงถ้วยพระราชทานควีนสคัพ ครั้งที่ 29

**[[ควีนส์คัพ (ฟุตบอล)|การแข่งขันฟุตบอลชิงถ้วยพระราชทานควีนส์คัพ]]** ครั้งที่ 29 ประจำปี พ.ศ. 2545 เป็นการจัดการแข่งขันฟุตบอลชิงถ้วยพระราชทานควีนสคัพครั้งที่ยี่สิบเก้า โดยจัดแข่งขันระหว่างวันที่ 13 – 30 มีนาคม 2545

## สโมสรที่เข้าร่วมการแข่งขัน

## ผลการแข่งขัน

### สาย เอ

### สาย บี

### สาย ซี

### สาย ดี

## รอบน๊อกเอาท์

### ผลการแข่งขัน

#### รอบก่อนรองชนะเลิศ

#### รอบรองชนะเลิศ

#### รอบชิงชนะเลิศ

## อ้างอิง

หมวดหมู่:ฟุตบอลในประเทศไทย
หมวดหมู่:ฟุตบอลชิงถ้วยพระราชทานควีนสคัพ
หมวดหมู่:ฟุตบอลไทยในปี พ.ศ. 2545
แนแจฟอบอด

**แนแจฟอบอด** () เป็นเมืองและเมืองหลักในเทศมณฑลแนแจฟอบอด จังหวัดเอสแฟฮอน ประเทศอิหร่าน จากสำมะโน พ.ศ. 2559 เมืองนี้มีประชากร 293,275 คนใน 90,158 ครัวเรือน

## อ้างอิง


หมวดหมู่:เมืองในประเทศอิหร่าน
การลงประชามติอันชลุสออสเตรีย ค.ศ. 1938

**การลงประชามติ[[อันชลุส]]**กับประเทศเยอรมนีจัดตั้งขึ้นในประเทศออสเตรียที่ถูกยึดครองในวันที่ 10 เมษายน ค.ศ. 1938 พร้อมกับการรวมเป็นหนึ่งกับเยอรมนี กองทัยเยอรมนีได้ยึดครองออสเตรียมาตั้งแต่วันที่ 12 มีนาคม ค.ศ. 1938 ผลการลงประชามติมีรายงานว่าเห็นชอบร้อยละ 99.73 โดยมีผู้มีสิทธิเลือกตังร้อยละ 99.71

ศัตรูทางการเมือง (คอมมิวนิสต์, สังคมนิยม เป็นต้น) และชาวออสเตรียที่มีบรรพบุรุษเป็นชาวโรมานีหรือยิว (เกือบ 360,000 คนหรือร้อยละ 8 ของประชากรทั้งประเทศ) ถูกห้ามไม่ให้โหวตออกเสียงประชามติ

## ผล
คำถามในประชามติคือ:

## อ้างอิง

**บรรณานุกรม**

*
*

หมวดหมู่:การลงประชามติในประเทศออสเตรีย
หมวดหมู่:การลงประชามติในปี พ.ศ. 2481
หมวดหมู่:ออสเตรียภายใต้ระบอบชาติสังคมนิยม
เมืองกำแพงเกาลูน

thumb|275px|เมืองกำแพงเกาลูนเมื่อ ค.ศ.1991
**เมืองกำแพงเกาลูน** (; ) เป็นชุมชนแออัดในฮ่องกง ตั้งอยู่ที่เมืองเกาลูนในอาณานิคมฮ่องกงของอังกฤษ เดิมเป็นป้อมปราการทางทหารของจีน ในสมัยต่อมา ถึงแม้ว่าฮ่องกงจะตกเป็นอาณานิคมของอังกฤษ แต่เมืองนี้ก็ยังถือเป็นดินแดนของจีนโดยพฤตินัย จำนวนประชากรในเมืองเพิ่มขึ้นอย่างมากหลังจากการยึดครองฮ่องกงของญี่ปุ่นในช่วงสงครามโลกครั้งที่สอง ในปี ค.ศ. 1990 เมืองนี้มีประชากรประมาณ 50,000 คน และมีพื้นที่ประมาณ 2.6 เฮกตาร์ (6.4 เอเคอร์) เมืองกำแพงเกาลูนเคยถูกควบคุมโดยกลุ่มอั้งยี่ จึงมีอัตราการค้าประเวณี การพนัน และการใช้ยาเสพติดสูง 

ในเดือนมกราคม ค.ศ. 1987 รัฐบาลฮ่องกงได้ประกาศแผนการรื้อถอนเมืองกำแพงเกาลูน หลังจากถ่ายโอนที่ดินมาจากประเทศจีนได้สำเร็จ การรื้อถอนเริ่มขึ้นในเดือนมีนาคม ค.ศ. 1993 และแล้วเสร็จในเดือนเมษายน ค.ศ. 1994 ปัจจุบันนี้ เมืองกำแพงเกาลูนกลายเป็นที่ตั้งของสวนสาธารณะ โดยภายในสวนมีการจัดแสดงโบราณวัตถุและมีโบราณสถานต่าง ๆ ที่หลงเหลืออยู่จากการรื้อถอน

## ลักษณะของเมือง

### โครงสร้างและสถาปัตยกรรม
แต่เดิมนั้นเมืองกำแพงเกาลูนเคยเป็นป้อมปราการมาก่อน โดยป้อมปราการถูกสร้างขึ้นบนเนิน มีความกว้าง 210 เมตร ยาว 120 เมตร มีประตูเข้าออกอยู่ 4 ทาง และมีกำแพงหนา 4.6 เมตร ซึ่งกำแพงนี้ถูกรื้อถอนไปเมื่อ ค.ศ. 1943 

ในช่วง 60 ปีแรก เมืองกำแพงเกาลูนเป็นเพียงย่านชุมชนแออัดธรรมดาที่ประกอบไปด้วยตึกเตี้ย ๆ ไม่กี่แห่ง จนเมื่อเข้าสู่ช่วงคริสต์ทศวรรษ 1960 และ 1970 ก็มีการก่อสร้างอาคารสูงจำนวนมาก จนในที่สุดเมืองนี้ก็กลายเป็นย่านแออัดที่เต็มไปด้วยตึกสูงกว่า 10 ชั้นนับร้อยตึกเรียงติดกันอยู่อย่างมิดชิด

ภายในเมืองเต็มไปด้วยตรอกซอยเล็ก ๆ ที่กว้างประมาณ 1–2 เมตรซึ่งมีแสงไฟส่องไม่ทั่วถึง บริเวณชั้นบนมีบันไดมากมายเชื่อมต่อกันเป็นระบบ ทำให้ผู้คนสามารถเดินทางได้ทั่วเมืองโดยไม่ต้องลงมาที่พื้นดินเลย ตึกในเมืองประมาณ 350 ตึกถูกสร้างโดยไร้การควบคุมจากรัฐบาล ทำให้หลายตึกมีรากฐานไม่มั่นคงและไม่มีระบบสาธารณูปโภคอย่างทั่วถึง นอกจากนี้ ในเมืองมีห้องอพาร์ทเมนต์ที่ค่อนข้างแคบ (ประมาณ 23 ตร.ม./ห้อง) จึงมีการสร้างส่วนต่อขยาย เช่น ระเบียง เพิงบนหลังคาตึก เป็นต้น บริเวณหลังคาของแต่ละตึกเต็มไปด้วยเสาอากาศโทรทัศน์ ราวตากผ้า และถังน้ำ แต่ละตึกในเมืองสูงไม่เท่ากัน จึงมีบันไดพาดเอาไว้ให้สามารถปีนผ่านหลังคาของแต่ละตึกได้

## อ้างอิง

หมวดหมู่:นครรัฐ
หมวดหมู่:อดีตดินแดนแทรก
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:กรณีพิพาทเรื่องอาณาเขตสหราชอาณาจักร
หมวดหมู่:อาณาเขตที่เป็นข้อพิพาทในทวีปเอเชีย
ตำบลศรีค้ำ

**ศรีค้ำ** () เป็นตำบลในอำเภอแม่จัน จังหวัดเชียงราย ใน พ.ศ. 2558 ตำบลนี้มีประชากร 6,118 คน

## ประวัติ
มีการก่อตั้งตำบลนี้ขึ้นในวันที่ 1 สิงหาคม พ.ศ. 2527 ด้วยการแบ่ง 10 หมู่บ้านจากตำบลป่าซาง ต่อมามีการแบ่งหมู่บ้านออก 1 แห่งหลังก่อตั้งตำบลแม่สลองในใน พ.ศ. 2534

## เขตการปกครอง
ตำบลนี้แบ่งออกเป็น 11 หมู่บ้าน ดังนี้.

## อ้างอิง

ศรีค้ำ
หมวดหมู่:อำเภอแม่จัน
วัดยางงาม (จังหวัดราชบุรี)

**วัดยางงาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดยางงาม อำเภอปากท่อ จังหวัดราชบุรี ที่ดินตั้งวัดมีเนื้อที่ 14 ไร่ 2 งาน มีที่ธรณีสงฆ์ จำนวน 13 แปลง เนื้อที่ 71 ไร่ 3 งาน 37 ตารางวา

วัดยางงามสร้างเมื่อ พ.ศ. 2419 ตรงกับสมัยพระบาทสมเด็จพระจุลจอมเกล้าเจ้าอยู่หัว มีหลวงปู่แย้ม เป็นเจ้าอาวาสรูปแรก วัดได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522

อาคารเสนาสนะที่สำคัญ ได้แก่ อุโบสถ กว้าง 14 เมตร ยาว 26 เมตร สร้างเมื่อ พ.ศ. 2507 เป็นอาคารคอนกรีตเสริมเหล็ก วิหารกว้าง 9 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2540 ศาลาการเปรียญ กว้าง 15 เมตร ยาว 28 เมตร สร้างเมื่อ พ.ศ. 2534 เป็นอาคารครึ่งตึกครึ่งไม้ หอสวดมนต์ กว้าง 8 เมตร ยาว 14 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ จำนวน 1 หลัง เป็นอาคารครึ่งตึกครึ่งไม้ ศาลาอเนกประสงค์ กว้าง 23 เมตร ยาว 28 เมตร สร้างเมื่อ พ.ศ. 2528 เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยไม้ 

ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 100 นิ้ว พระพุทธรูปขนาดหน้าตักกว้าง 50 นิ้ว 1 องค์ นามว่า *หลวงพ่อโต* หรือ *หลวงพ่อพระทศพลญาณ* สันนิษฐานว่าจัดสร้างขึ้นมาในกรุงเทพมหานคร แล้วอัญเชิญมาประดิษฐานในปี พ.ศ. 2494 พระพุทธบาทจำลอง 1 องค์ รูปหล่อหลางปู่แย้ม 1 องค์ สร้างเมื่อ พ.ศ. 2522

## อ้างอิง

ยางงาม
หมวดหมู่:โบราณสถานในจังหวัดราชบุรี
วัดยางงาม (จังหวัดพัทลุง)

**วัดยางงาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 8 ไร่ 2 งาน 26 ตารางวา

ตามประวัติกล่าวว่าผู้สร้างวัดนี้คือ จอมแพ่งและจอมจ่า แต่ไม่ได้ระบุศักราชไว้ อย่างไรก็ตาม *ทำเนียบวัดในจังหวัดพัทลุง* ได้ระบุว่าวัดนี้สร้าง เมื่อ พ.ศ. 2348 ผู้สร้าง คือพ่อจอมเสนี การสร้างวัดยางงามได้อาศัยนักโทษที่คุมขังอยู่ในคุกเมืองพัทลุงมาช่วยกันสร้าง จึงน่าจะสันนิษฐานได้ว่าจอมแพ่งและจอมจ่าอาจเป็นผู้คุมนักโทษหรือพัสดีเรือนจำก็ได้ วัดรับพระราชทานวิสุงคามสีมาประมาณ พ.ศ. 2412 กรมศิลปากรได้ประกาศขึ้นทะเบียนเป็นโบราณสถานและประกาศเขตโบราณสถาน มีพื้นที่ประมาณ 2 ไร่ เมื่อ พ.ศ. 2528

อุโบสถเป็นอาคารก่ออิฐถือปูน หันหน้าไปทางทิศตะวันออก มีกำแพงแก้วล้อมรอบบันไดทางขึ้นอุโบสถมี 2 ทาง เป็นบันไดนาคฐานอุโบสถเดิมเป็นเป็นฐานบัวคว่ำบัวหงาย ปัจจุบันเปลี่ยนเป็นฐานเขียงรอบฐานไพทีหรือฐานเสาพาไล มีเสากลมก่ออิฐถือปูนรองรับน้ำหนักปีกชายคาจำนวน 22 เสา ด้านหน้าและด้านหลังด้านละ 5 เสาด้านข้างด้านละ 6 เสา และยอดเสามีลวดลายปูนปั้นรูปกลีบบัวสวยงามปลายเสา มีคันทวยจำหลักไม้ลายกนกรูปนาคประตูอุโบสถด้านหน้ามี 2 ประตูเหนือขอบประตูและหน้าต่างมีลายปูนปั้นรูปดอกพุดตานรูปสัตว์พรรณพฤกษา หน้าบันอุโบสถจำหลักไม้ฝีมือท่านธรรมกิจกับจอมเสนีย์ด้านหน้าและนางเมขลาล่อแก้ว แต่ชำรุดมากแล้ว ด้านหลังจำหลักเป็นรูปพระอินทร์ทรงช้างเอราวัณ ด้านล่างเป็นรูปราหูสองข้างเป็นลายกระหนกก้านแย่งรูปยักษ์ประดับด้วยกระจกสีลงลักสักปิดทอง 

ภายในอุโบสถประดิษฐานพระพุทธรูปทรงเครื่องปางมารวิชัย ลักษณะพระพักตร์พระพุทธรูปเป็นเช่นเดียวกับพระพักตร์พระนารายณ์จำหลักที่หน้าบัน สันนิษฐานว่าเป็นฝีมือช่างคนเดียวกัน ด้านหน้าพระประธานประทับยืนปางห้ามญาติ 2 องค์และพระพุทธรูปหินอ่อนปางมารวิชัยประทับนั่งขัดสมาธิเพชรศิลปะพม่า มีจารึกเขียนว่าหนูซังผู้สร้างศก 127 (พ.ศ. 2451) ขนาดสูง 71 เซนติเมตร หน้าตักกว้าง 50.50 เซนติเมตร

## อ้างอิง

ยางงาม
หมวดหมู่:โบราณสถานในจังหวัดพัทลุง
อัลอะเตาะบาตุลอาลิยาต

**อัลอะเตาะบาตุลอาลิยาต** (; มีอีกชื่อว่า **อัลอะเตาะบาตุลมุก็อดดะซะฮ์** ()) เป็นสักการสถานอิสลามทั้งหกของอิหม่ามชีอะฮ์ใน 4 เมือง ได้แก่นาจาฟ, กัรบะลาอ์, อัลกาซิมียะฮ์ และซามัรรออ์

## นาจาฟ

นาจาฟเป็นเมืองในภาคกลางของประเทศอิรัก ซึ่งอยู่ห่างจากแบกแดดไปทางใต้ประมาณ 160 กิโลเมตร ใน ค.ศ. 2013 เมืองนี้มีประชากรโดยประมาณที่ 1,000,000 คน ถือกันว่าเป็นเมืองที่ศักดิ์สิทธิ์อันดับสามของชีอะฮ์ และเป็นศูนย์กลางทางจิตวิญญาณและอำนาจทางการเมืองของชีอะฮ์ในประเทศอิรัก เมืองนี้เป็นที่ตั้งของศาลเจ้าอะลี อิบน์ อะบีฏอลิบ

## กัรบะลาอ์

กัรบะลาอ์เป็นเมืองในประเทศอิรัก ที่เกิดเหตุการณ์ในวันอาชูรออ์ จุดสำคัญของเมืองนี้คือศาลเจ้า/สุสานผู้ที่มีส่วนเกี่ยวข้องกับฮุซัยน์ อิบน์ อะลี และศาลเจ้าอับบาส อิบน์ อะลี นอกจากนี้ ยังมีสุสานของลูกชายฮุซัยน์ (อะลี อักบัร) และสาวกในศาลเจ้านี้ด้วย

## อัลกาซิมียะฮ์

อัลกาซิมียะฮ์ตั้งอยู่ริมแม่น้ำไทกริส โดยมีศาลเจ้าของมูซา อัลกาซิม (อิหม่ามคนที่ 7 ของชีอะฮ์) และมุฮัมมัด อัลญะวาด (อิหม่ามคนที่ 9 ของชีอะฮ์)

## ซามัรรออ์

ซามัรรออ์เป็นเมืองที่อยู่ทางตอนเหนือของแบกแดด ซึ่งเป็นที่ฝังศพของอิหม่ามคนที่ 10 (อะลี อัลฮาดี) และอิหม่ามคนที่ 11 (ฮะซัน อัลอัสกะรี) ของชีอะฮ์

## อ้างอิง

หมวดหมู่:นครศักดิ์สิทธิ์
หมวดหมู่:ชีอะฮ์สิบสองอิหม่าม
หมวดหมู่:ชีอะฮ์กับการเมือง
หมวดหมู่:คำศัพท์ศาสนาอิสลาม
Neocytherideididae

***Neocytherideididae*** เป็นสกุลของ Copepod ที่อยู่ในวงศ์ Podocopida.

สปีชีส์ในสกุล ได้แก่:
* *[[Copytus]]* Skogsberg, 1939
* *[[Hemicytherideis]]* Ruggieri, 1952
* *[[Microhoweina]]* Mohammed & Keyser, 2012
* *[[Neocopytus]]* Kulkoyluoglu, Colin & Kiliç, 2007
* *[[Neocytherideis]]* Puri, 1952
* *[[Papillosacythere]]* Whatley, Chadwick, Coxill & Toy, 1987
* *[[Procytherideis]]* Ruggieri, 1978
* *[[Sahnia]]* Puri, 1952
* *[[Sahnicythere]]* Athersuch, 1982

## อ้างอิง

หมวดหมู่:Copepod
Nematocarcinidae

***Nematocarcinidae*** เป็นสกุลของ Copepod ที่อยู่ในวงศ์Decapoda.

สปีชีส์ในสกุล ได้แก่:
* *[[Lenzicarcinus]]* Burukovsky, 2005
* *[[Macphersonus]]* Burukovsky, 2012
* *[[Nematocarcinus]]* Milne-Edwards, 1881
* *[[Nigmatullinus]]* Burukovsky, 1991
* *[[Segonzackomaius]]* Burukovsky, 2011

## อ้างอิง

หมวดหมู่:Copepod
Nanaspididae

***Nanaspididae*** เป็นสกุลของ Copepod ที่อยู่ในวงศ์ Siphonostomatoida.

สปีชีส์ในสกุล ได้แก่:
* *[[Allantogynus]]* Changeux, 1960
* *[[Honshia]]* Avdeev, 2017
* *[[Humesia]]* Avdeev, 1980
* *[[Nanaspis]]* Humes & Cressey, 1959
* *[[Stephopontius]]* Thompson & Scott, 1903

## อ้างอิง

หมวดหมู่:Copepod
Myicolidae

***Myicolidae*** เป็นสกุลของ Copepod ที่อยู่ในวงศ์ Cyclopoida.

สปีชีส์ในสกุล ได้แก่:
* *[[Conchocheres]]* Sars, 1918
* *[[Crucisoma]]* Kabata, 1981
* *[[Exostrincola]]* Ho & Kim, 1992
* *[[Myicola]]* Wright, 1885
* *[[Ostrincola]]* Wilson, 1944
* *[[Parostrincola]]* Humes & Boxshall, 1988
* *[[Pengna]]* Ho & Kim, 1992
* *[[Pseudomyicola]]* Yamaguti, 1936

## อ้างอิง

หมวดหมู่:Copepod
Misophriidae

***Misophriidae*** เป็นสกุลของ Copepod ที่อยู่ในวงศ์ Misophrioida.

สปีชีส์ในสกุล ได้แก่:
* *[[Arcticomisophria]]* Martínez Arbizu & Seifried, 1996
* *[[Benthomisophria]]* Sars, 1909
* *[[Dimisophria]]* Boxshall & Iliffe, 1987
* *[[Fosshageniella]]* Jaume & Boxshall, 1997
* *[[Misophria]]* Boeck, 1865
* *[[Misophriella]]* Boxshall, 1983
* *[[Misophriopsis]]* Boxshall, 1983
* *[[Stygomisophria]]* Ohtsuka, Huys, Boxshall & Ito, 1992

## อ้างอิง

หมวดหมู่:Copepod
Mimonectidae

***Mimonectidae*** เป็นสกุลของ Copepod ที่อยู่ในวงศ์ Amphipoda.

สปีชีส์ในสกุล ได้แก่:
* *[[Cheloscina]]* Shih & Hendrycks, 1996
* *[[Mimonectes]]* Bovallius, 1885
* *[[Pseudomimonectes]]* Vinogradov, 1960

## อ้างอิง

หมวดหมู่:Copepod
Neotanaidae

***Neotanaidae*** เป็นสกุลของ Copepod ที่อยู่ในวงศ์ Tanaidacea.

สปีชีส์ในสกุล ได้แก่:
* *[[Carololangia]]* Gardiner, 1975
* *[[Harpotanais]]* Wolff, 1956
* *[[Herpotanais]]* Wolff, 1956
* *[[Neotanais]]* Beddard, 1886
* *[[Venusticrus]]* Gardiner, 1975

## อ้างอิง

หมวดหมู่:Copepod
Micropontiidae

***Micropontiidae*** เป็นสกุลของ Copepod ที่อยู่ในวงศ์ Siphonostomatoida.

สปีชีส์ในสกุล ได้แก่:
* *[[Micropontius]]* Gooding, 1957

## อ้างอิง

หมวดหมู่:Copepod
Metidae

***Metidae*** เป็นสกุลของ Copepod ที่อยู่ในวงศ์ Harpacticoida.

สปีชีส์ในสกุล ได้แก่:
* *[[Ilyopsilla]]*
* *[[Lauberia]]*
* *[[Laubieria]]* Soyer, 1966
* *[[Metis (copepod)|Metis]]* Philippi, 1843

## อ้างอิง

หมวดหมู่:Copepod
Saccopsidae

***Saccopsidae*** เป็นสกุลของ Copepod ที่อยู่ในวงศ์ Cyclopoida.

สปีชีส์ในสกุล ได้แก่:
* *[[Euchonicola]]* Boxshall, O'Reilly, Sikorski & Summerfield, 2019
* *[[Euchonicoloides]]* Boxshall, O'Reilly, Sikorski & Summerfield, 2019
* *[[Lanassicola]]* Boxshall, O'Reilly, Sikorski & Summerfield, 2019
* *[[Melinnacheres]]* Sars, 1870
* *[[Trichobranchicola]]* Boxshall, O'Reilly, Sikorski & Summerfield, 2019

## อ้างอิง

หมวดหมู่:Copepod
วัดคีรีวันต์

**วัดคีรีวันต์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากช่อง อำเภอปากช่อง จังหวัดนครราชสีมา

วัดคีรีวันต์ เดิมชื่อ **วัดบ้านปากช่อง** ตั้งเมื่อ พ.ศ. 2477 ได้รับพระราชทานวิสุงคามสีมา เมื่อ พ.ศ. 2484 แต่เดิมเป็นสำนักสงฆ์ที่ตั้งอยู่ระหว่างช่วงเขาดงพญาไฟ (เย็น) ครั้นต่อมาได้มีการจับจองที่ดินกันมากขึ้น จึงมีการยกที่ดินให้เป็นที่พำนักสงฆ์ขึ้นเพื่อสะดวกในการทำบุญ วัดได้สร้างถาวรวัตถุมาตามลำดับ โดยมีพระคณาจารย์จากถิ่นต่าง ๆ ธุดงค์มาบ้าง และมาเยี่ยมบ้าง แล้วเข้าพักอาศัยอยู่ชั่วคราว เพื่อมาอบรมศีลธรรมแก่ญาติโยม หรือ มารักษาปัดเป่าโรคภัยไข้เจ็บแก่ญาติโยมบ้าง ตามที่ญาติโยมได้อาราธนานิมนต์

จน พ.ศ. 2480 มีพระภิกษุสามเณรมาอยู่จำพรรษามากขึ้น ชาวบ้านได้นิมนต์พระอาจารย์มล (ท่านพระครูวิมลคีรีเขต) จากจังหวัดร้อยเอ็ด มาอยู่จำพรรษา มีการปลูกสร้างกุฏิสงฆ์ขึ้นตามที่เห็นอยู่ขณะนี้ ตลอดถึงสร้างอุโบสถไม้ขึ้นอีก 1 หลัง ครอบครัวนายผิวและนางผง ได้มีจิตศรัทธายกให้เป็นที่ธรณีสงฆ์ เนื้อที่ 14 ไร่ 1 งาน 326 ตารางวา วัดได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2562

## รายนามเจ้าอาวาส
* พระครูเกษตรสีลาจารย์ สุจิตฺโต (หลวงพ่อกัณหา)
* พระอาจารย์มณี ญาณวโร
* พระอาจารย์บุญ เกสโร (หลวงพ่อบุญ)
* พระอาจารย์สา วิสารโท (หลวงพ่อสา)
* พระอาจารย์ชะลอ ชุติปญฺโญ (หลวงพ่อชะลอ)
* พระครูวิมลคีรีเขต วิมโล 
* พระครูอุดมคีรีวันต์ มโหธโร (หลวงพ่อเยี่ยม มโหธโร) รักษาการเจ้าอาวาส พ.ศ. 2500–2547
* พระเมธีสุตาภรณ์ (เหมือน อุปมงฺกโร) 

## อ้างอิง

คีรีวันต์
Megacalanidae

***Megacalanidae*** เป็นสกุลของ Copepod ที่อยู่ในวงศ์ Calanoida.

สปีชีส์ในสกุล ได้แก่:
* *[[Bathycalanus]]* Sars, 1905
* *[[Bradycalanus]]* Scott, 1909
* *[[Elenacalanus]]* Bradford-Grieve, Blanco-Bercial & Boxshall, 2017
* *[[Megacalanus]]* Wolfenden, 1904

## อ้างอิง

หมวดหมู่:Copepod
Macrochironidae

***Macrochironidae*** เป็นสกุลของ Copepod ที่อยู่ในวงศ์ Cyclopoida.

สปีชีส์ในสกุล ได้แก่:
* *[[Macrochiron]]* Brady, 1872
* *[[Oncaeola]]* Kramer, 1895
* *[[Paramacrochiron]]* Sewell, 1949
* *[[Pseudomacrochiron]]* Reddiah, 1969
* *[[Sewellochiron]]* Humes, 1969

## อ้างอิง

หมวดหมู่:Copepod
Lichomolgidae

***Lichomolgidae*** เป็นสกุลของ Copepod ที่อยู่ในวงศ์ Cyclopoida.

สปีชีส์ในสกุล ได้แก่:
* *[[Ascidioxynus]]* Humes & Stock, 1972
* *[[Astericola]]* Rosoll, 1888
* *[[Boholia]]* Kossmann, 1872

## อ้างอิง

หมวดหมู่:Copepod
Lernanthropidae

***Lernanthropidae*** เป็นสกุลของ Copepod ที่อยู่ในวงศ์ Siphonostomatoida.

สปีชีส์ในสกุล ได้แก่:
* *[[Aethon]]* Krøyer, 1837
* *[[Chauvanium]]*
* *[[Lernanthropinus]]* Ho & Do, 1985
* *[[Lernanthropodes]]* Bere, 1936
* *[[Lernanthropsis]]* Ho & Do, 1985
* *[[Lernanthropus]]* de Blainville, 1822
* *[[Mitrapus]]* Song & Chen, 1976
* *[[Norion]]* Nordmann, 1864
* *[[Sagum]]* Wilson, 1913

## อ้างอิง

หมวดหมู่:Copepod
Leptastacidae

***Leptastacidae*** เป็นสกุลของ Copepod ที่อยู่ในวงศ์ Harpacticoida.

สปีชีส์ในสกุล ได้แก่:
* *[[Afroleptastacus]]* Huys, 1992
* *[[Aquilastacus]]* Huys & Conroy-Dalton, 2005
* *[[ Archileptastacus]]* Huys, 1992

## อ้างอิง

หมวดหมู่:Copepod
Laophontopsidae

***Laophontopsidae*** เป็นสกุลของ Copepod ที่อยู่ในวงศ์ Harpacticoida.

สปีชีส์ในสกุล ได้แก่:
* *[[Aculeopsis]]* Huys & Willems, 1989
* *[[Laophontopsis]]* Sars, 1908
* *[[Telodocus]]* Huys & Willems, 1989

## อ้างอิง

หมวดหมู่:Copepod
Nannopodidae

***Nannopodidae*** เป็นสกุลของ Copepod ที่อยู่ในวงศ์ Harpacticoida.

สปีชีส์ในสกุล ได้แก่:
* *[[Acuticoxa]]* Huys & Kihara, 2010
* *[[Concilicoxa]]* Kim & Lee, 2020
* *[[Doolia]]* Lee, 2020
* *[[Huntemannia]]* Poppe, 1884
* *[[Ilyophilus]]*
* *[[Laophontisochra]]* George, 2002
* *[[Nannopus]]* Brady, 1880
* *[[Pontopolites]]* Scott, 1894
* *[[Rosacletodes]]* Wells, 1985
* *[[Talpacoxa]]* Corgosinho, 2012

## อ้างอิง

หมวดหมู่:Copepod
Lamippidae

***Lamippidae*** เป็นสกุลของ Copepod ที่อยู่ในวงศ์ Cyclopoida.

สปีชีส์ในสกุล ได้แก่:
* *[[Enalcyonium]]* Olsson, 1869
* *[[Gorgonophilus]]* Buhl-Mortensen & Mortensen, 2004
* *[[Isidicola]]* Gravier, 1914
* *[[Lamipella]]* Bouligand & Delamare Deboutteville, 1959
* *[[Lamippe]]* Bruzelius, 1858
* *[[Lamippella]]* Bouligand & Delamare Deboutteville, 1959
* *[[Lamippina]]* Bouligand, 1960
* *[[Lamippula]]* Bouligand, 1966
* *[[Linaresia]]* Zulueta, 1908
* *[[Magnippe]]* Stock, 1978
* *[[Ptilosarcoma]]* Williams, Anchaluisa, Boyko & McDaniel, 2018
* *[[Sphaerippe]]* Grygier, 1980

## อ้างอิง

หมวดหมู่:Copepod
Hatschekiidae

***Hatschekiidae*** เป็นสกุลของ Copepod ที่อยู่ในวงศ์ Siphonostomatoida.

สปีชีส์ในสกุล ได้แก่:
* *[[Bassettithia]]* Wilson, 1922
* *[[Brachihatschekia]]* Castro-Romero & Baeza-Kuroki, 1989
* *[[Congericola]]* Beneden, 1854
* *[[Hatschekia]]* Poche, 1902
* *[[Laminohatschekia]]* Boxshall, 1989
* *[[Mihbaicola]]* Uyeno, 2013
* *[[Prohatschekia]]* Nunes-Ruivo, 1954
* *[[Pseudocongericola]]* Yü, 1933
* *[[Wynnowenia]]* Boxshall, 1987

## อ้างอิง

หมวดหมู่:Copepod
วัดหลวง (อำเภอเมืองอุบลราชธานี)

**วัดหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำมูล ระหว่างท่ากวางตุ้นกับท่าจวน (ตลาดใหญ่) ในตำบลในเมือง อำเภอเมืองอุบลราชธานี จังหวัดอุบลราชธานี มีเนื้อที่ ประมาณ 8 ไร่ 4 ตารางวา

วัดหลวงสร้างโดยเจ้าพระประทุมวรราชสุริยวงศ์ (เจ้าคำผง ณ อุบล) เจ้าเมืองคนแรกของเมืองอุบล ภายหลังจากที่ได้อพยพมาจากดอนมดแดงมาตั้งบ้านเมืองใหม่ที่ดงอู่ผึ้งและได้ตั้งเมืองอุบลราชธานีขึ้น จากนั้นจึงได้ให้พระสงฆ์ที่อพยพมาด้วย ลงมือก่อสร้าง โดยให้ช่างที่อพยพมาจากเวียงจันทน์ พร้อมด้วยท่านอุปฮาดราชบุตรราชวงศ์ ท่านท้าวเพี้ย กรรมการน้อยใหญ่ ร่วมสร้างหอไตร เจดีย์ธาตุ ศาลาการเปรียญ สิม หอกลอง หอระฆัง กุฎิสงฆ์ หอปราสาทธรรมาสน์ แต่ปัจจุบันถูกรื้อถอนออกหมดแล้วด้วยความรู้เท่าไม่ถึงการณ์ พร้อมสร้างพระประธานนามว่า *พระเจ้าใหญ่วัดหลวง* และตั้งชื่อวัดว่า "วัดหลวง" ถือเป็นอารามแรกในเมืองอุบลราชธานี จากข้อมูลของกรมการศาสนาระบุว่า ตั้งวัดเมื่อ พ.ศ. 2334 ได้รับพระราชทานวิสุงคามสีมาเมื่อวันที่ 2 เมษายน พ.ศ. 2530

สิมหลังใหม่มีฐานเอวขันธ์แบบปากพาน มีบันไดขึ้นมาทำเป็นเฉลียง ตัวอาคารและฐานถือปูน เสาด้านหน้าสิม 4 ต้น เป็นเสาเหลี่ยมลบมุม หัวเสาทำเป็นรูปบัวจลกล ทวยไม้แกะสลักแบบหูช้างหน้าบันกรุไม้ลูกฟักหน้าพรหม สาหร่าย รวงผึ้ง หลังคาชั้นเดียวทรงจั่ว ไม่มีชั้นลด มีปีกนก ทางด้านข้างใช้เป็นแป้นมุงไม้หน้าจั่ว ตกแต่งด้วยช่อฟ้าใบระกาและหางหงส์ ไม่มีนาคสะดุ้ง 

พระพุทธรูปที่สำคัญ คือ *พระเจ้าใหญ่องค์หลวง* เป็นพระพุทธรูปปางมารวิชัย ขนาดหน้าตักกว้าง 3 เมตร สร้างเมื่อ พ.ศ. 2324 และมีพระแก้วไพฑูรย์ ปางสมาธิ สร้างจากหินใสธรรมชาติที่มีอายุหลายร้อยปี พระอิริยาบถประทับนั่งขัดสมาธิราบ พระหัตถ์ทั้งสองวางหงายซ้อนทับกันบนพระเพลา พระหัตถ์ขวาวางลงบนพระหัตถ์ซ้าย พระพุทธรูปองค์นี้อยู่ในการปกครองของเจ้านายเมืองอุบลมานานตั้งแต่สมัยบรรพบุรุษของพระประทุมวรราชสุริยวงศ์ (เจ้าคำผง) ถวายเป็นสมบัติของวัดหลวงคู่กับพระแก้วบุษราคัม และยังมี *หลวงพ่อปากดำ* หรือ *พระเจ้าใหญ่่ปากดำ* เป็นพระพุทธรูปสำริด ปางมารวิชัย สมัยเชียงแสน

## อ้างอิง

หลวง
วัดหลวง (จังหวัดราชบุรี)

**วัดหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังเย็น อำเภอบางแพ จังหวัดราชบุรี

วัดหลวงเป็นวัดเก่าแก่ ในวัดเคยพบโบราณวัตถุที่เก่าไปถึงสมัยทวารวดี ได้แก่ ระฆังหิน นอกจากนี้ยังพบพระพิมพ์แบบอู่ทองบรรจุอยู่ในเจดีย์ราย อุโบสถสร้างขึ้นในสมัยอยุธยาแต่เดิมไม่มีหน้าต่างได้รับการเปลี่ยนแปลงใหม่ในสมัยปัจจุบัน สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2224 และได้รับพระราชทานวิสุงคามสีมาเมื่อ พ.ศ. 2234

อุโบสถเป็นอาคารก่ออิฐถือปูนหลังคาเครื่องไม้มุงกระเบื้องมีชายคาปีกนกคลุมทั้งสี่ด้าน มีเสาปูนสี่เหลี่ยมขนาดใหญ่รองรับโครงหลังคาโดยรอบ หัวเสามีบัวหัวเสาตกแต่ง ช่อฟ้าใบระกาปูนปั้นประดับกระจก ใบเสมา ตั้งอยู่โดยรอบพระอุโบสถ ฐานใบเสมาเป็นฐานบัวก่ออิฐถือปูน ส่วนใหญ่ฐานจะอยู่ในสภาพชำรุด ใบเสมาเป็นหินทรายแดงขนาดใหญ่ ส่วนบนของใบเสมากว้างยอดโค้งแหลมเล็กน้อย
เจดีย์รายตั้งอยู่ภายในเขตกำแพงแก้ว ส่วนใหญ่จะเป็นเจดีย์ก่ออิฐถือปูนทรงระฆังขนาดเล็กมีจำนวนทั้งหมด 12 องค์ ฐานเจดีย์จะเป็นฐานสี่เหลี่ยมหรือฐานบัวกลม กำแพงแก้ว ลักษณะเป็นกำแพงก่ออิฐถือปูน กว้างประมาณ 1 เมตร สูง 1.2 เมตร มีซุ้มประตูทางเข้าตรงกลางของแต่ละด้านเป็นซุ้มคฤห หัวเสาของซุ้มตกแต่งด้วยบัวหัวเสา สันนิษฐานว่าคงสร้างขึ้นในสมัยเดียวกันกับอุโบสถ เสาเทพารักษ์ลักษณะเป็นเสาไม้สูง ที่โคนเสามีการแกะสลักเป็นกรวยเชิง ปลายเสาด้านบนแกะสลักเป็นรูปเทพนมมีการตกแต่งด้วยกระจกศิลปะรัตนโกสินทร์ตอนต้น

## อ้างอิง

หลวง
หมวดหมู่:โบราณสถานในจังหวัดราชบุรี
หมวดหมู่:สิ่งก่อสร้างในอำเภอบางแพ
วัดหลวง (จังหวัดแพร่)

**วัดหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่

วัดหลวงสร้างเมื่อ พ.ศ.1373 โดยพญาพล พร้อมกับการสร้างเมืองแพร่ เพื่อประดิษฐานพระเจ้าแสนหลวง พระพุทธรูปคู่บ้านคู่เมืองแพร่ ที่แต่เดิมเป็นทองทั้งองค์แต่ถูกพวกพม่าเผาเอาทองไป ต่อมาในสมัยพญาพีระไชยวงศ์ได้ร่วมกันสร้างพระธาตุหลวงไชยช้างค้ำพร้อมกับได้หุ้มทองพระเจ้าแสนหลวงและให้ชื่อวัดเสียใหม่ว่า **วัดหลวงไชยวงศ์** ต่อมาวัดหลวงถูกทำลายลงและได้รับการบูรณะขึ้นใหม่อีกครั้งเมื่อ พ.ศ. 2369  จนกระทั่งระหว่าง พ.ศ. 2510–2520 วัดหลวงตกอยู่ในสภาพชำรุดทรุดโทรมมากและไม่มีเจ้าอาวาสดูแลถึง 3 ปี ต่อมาในปี พ.ศ. 2521 พระอธิการธนัติวิจิตโตพร้อมด้วยบุคคลสำคัญหลายท่านได้เชิญชวนศรัทธาประชาชนทั่วไปทำการฟื้นฟูบูรณะวัดหลวงขึ้นอีกครั้งหนึ่ง วัดหลวงได้รับพระราชทานวิสุงคามสีมาเมื่อ พ.ศ. 2316

ภายในวัดมี *พระธาตุหลวงไชยช้าง* เป็นเจดีย์แปดเหลี่ยมบริเวณฐานทั้ง 8 ด้าน มีการปั้นประติมากรรมรูปช้างครึ่งตัวเฉพาะส่วนหัวและขาหน้ายื่นออกมาสลับกับการเจาะซุ้มสำหรับประดิษฐานพระพุทธรูป ถัดขึ้นไปเป็นชั้นฐานบัวถลาซ้อน 6 ชั้น รองรับองค์ระฆังแปดเหลี่ยมเช่นเดียวกับส่วนฐานของเจดีย์ เหนือองค์ระฆังเป็นส่วนปล้องไฉนและปลียอด วิหารหลวงพลนคร เป็นที่ประดิษฐาน *พระเจ้าแสนหลวง* ซึ่งเป็นพระพุทธรูปประธานเมืองแพร่ เป็นพระพุทธรูปขนาดใหญ่ประทับนั่งปางสมาธิสร้างโดยศิลปะล้านนาผสมกับสุโขทัย เจดีย์มีสภาพทรุดโทรมปูนฉาบกระเทาะมีวัชพืชขึ้นปกคลุม ฐานเขียงแตกร้าว ชั้นมาลัยเถาและองค์ระฆังแตกร้าว ซุ้มโขงมีสภาพทรุดโทรมและพังทลายไปบางส่วน

ซุ้มโขงซึ่งแต่เดิมใช้เป็นประตูของเจ้าเมืองผ่านเท่านั้น แต่ปัจจุบันได้ใช้เป็นที่ประดิษฐานรูปปั้นของเจ้าเมืองแพร่ ปัจจุบันได้มีการสร้างอาคารพิพิธภัณฑ์เมืองแพร่

## อ้างอิง

หลวง
หมวดหมู่:โบราณสถานในจังหวัดแพร่
วัดหลวง (แก้ความกำกวม)

**วัดหลวง** หมายถึงพระอารามหลวง แต่อาจหมายถึง
* วัดหลวง ตำบลเวียง อำเภอเชียงของ จังหวัดเชียงราย 
* วัดหลวง ตำบลครึ่ง อำเภอเชียงของ จังหวัดเชียงราย 
* วัดหลวง จังหวัดนครปฐม 
* วัดหลวง จังหวัดน่าน 
* วัดหลวง จังหวัดพะเยา 
* วัดหลวง จังหวัดพิจิตร 
* วัดหลวง จังหวัดพิษณุโลก 
* วัดหลวง จังหวัดแพร่ 
* วัดหลวง จังหวัดแม่ฮ่องสอน 
* วัดหลวง จังหวัดราชบุรี 
* วัดหลวง จังหวัดลำปาง 
* วัดหลวง จังหวัดลำพูน 
* วัดหลวง จังหวัดสิงห์บุรี 
* วัดหลวง จังหวัดสุพรรณบุรี 
* วัดหลวง อำเภอเดชอุดม จังหวัดอุบลราชธานี 
* วัดหลวง อำเภอพิบูลมังสาหาร จังหวัดอุบลราชธานี
* วัดหลวง อำเภอเมืองอุบลราชธานี จังหวัดอุบลราชธานี

หลวง
ทนายซ่าท้าคดีโหด

***ทนายซ่าท้าคดีโหด*** (; ) เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 11 ตุลาคม จนถึง 13 ธันวาคม ค.ศ. 2018 นำแสดงโดย เรียวโกะ โยเนกูระ

## เรื่องย่อ
ทนายความสาวที่ทำงานให้กับสำนักงานกฎหมาย Felix & Temma **โชโกะ ทากาฮาชิ** (เรียวโกะ โยเนกูระ) แต่อย่างไรก็ตามเธอถูกไล่ออกเนื่องจากถูกเพิกถอนสิทธิ์ในการเป็นทนายความด้วยเหตุผลบางประการ โชโกะซึ่งสูญเสียสิทธิ์ในการว่าความของเธอ ได้เชิญอาจารย์กฎหมายในมหาวิทยาลัยที่ไม่เคยได้ว่าความใครจริง ๆ ให้มาเปิดสำนักงานกฎหมายแทนเธอ แต่แล้วเธอต้องพบกับปัญหาที่ใหญ่กว่านั้น

## นักแสดง
### สำนักงานกฎหมายเคียวโกกุ

* **โชโกะ ทากานาชิ** แสดงโดย เรียวโกะ โยเนกูระ
* **เคตะ อาโอชิมะ** แสดงโดย เค็นโตะ ฮายาชิ
* **ยูอิจิ บาบะ** แสดงโดย โยชิโยชิ อารากาวะ
* **ริเอะ อิโต** แสดงโดย ยูมิ อาดาจิ
* **ทากาชิ โอตากะ** แสดงโดย มาซาโนบุ คัตสึมูระ
* **มาซาฮิโกะ เคียวโกกุ** แสดงโดย ฮิเดกิ ทากาฮาชิ
* **อากิระ คายาโนะ** แสดงโดย โชเฮ มิอูระ

### สำนักงานกฎหมาย Felix & Temma

* **ฮายาโตะ ไคซากิ** แสดงโดย โอซามุ มูไก
* **มินาโกะ ชิราโตริ** แสดงโดย นานาโอะ
* **โซอิจิโร เท็นมะ** แสดงโดย ฟูมิโยะ โคฮินาตะ
* **อัตสึมิ นากาซาวะ** แสดงโดย มายุ มิยาโมโตะ

## ตารางการออกอากาศ
จากตารางด้านล่าง  แสดงเรตติงต่ำสุด และ  แสดงเรตติงสูงสุด

## อ้างอิง

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีทีวีอาซาฮิ
หมวดหมู่:ละครโทรทัศน์ญี่ปุ่นในปี พ.ศ. 2561
หมวดหมู่:ละครโทรทัศน์ญี่ปุ่นในคริสต์ทศวรรษ 2010